Is Kristndum is mid zirka zwoa Milljardn Mitglieda vuam Islám und am Hinduismus de greisde Religjon vo da Erdn und oane vo de fümf Wödreligjonen. Månchmåi wiad de Religjon a ois Krisdnheid bezeichned. Is Kristndum is a oa-Good Glaabm und si missjoniat in da gånzn Wöd. Is Kristndum ged zrugg åuffn Jesus vo Nazaret, dea wås a Wondaprediga im heitign Palestina woa. Jesus wead vod Kristen åis Kristus und Soon vo Good vaeat. Da Kean vo dera Religjon is de Zuawendung vo Good on de Menschn, in dera Zuawendung offnboat si da Good und es entstehd a Good-Mensch Bezieung. De zwoa Hauptgebot - neba dene zehne in da Bibl - san: du soast Good liam - mit deim ganz Herzen und du soast den Nächstn (ned de Verwandtn san do nua gmoand , sondern dea, den da des Lebn nah herbringt oder zuarabringt ) liam. sKreiz is des Zeichn vom Kristndum und soi uns dro erinnan, dass uns da Jesus am Kreiz zoagt hod, zu wos dLiab fähig is. As Kristntum untateijt se in mehrane Bekenntnis bzw. Konfessionan unn de doraus entstondanan Kiachngmoaschoftn, unta ondam de katholische-, evangelische-, oatodoxe- und anglikanische Kiachn. Prominentestes Kiachnobahapd is da Ratzinger Sepp ois Boopst vo da römisch-katholischn Kiachn, den de ondonan Kiachgmoaschoftn oba net oijs des ihrige Obahapd oneakennan. De Bischöf vo de Evangelischn dogeng wean vagleichsweis demokratisch gweijt unn vasammeijn se in nationale unn intanationale "Konferenzen" unn "Räten". Bei de Bayern san de meisten römische Katholiken, bsondars de Oidbayern. A vui boarische Breich hängen eng mit da katholischen Kiacha zamm. Eigentlich is des ganze Lebn vo an Bayern vom kristlichn Glaum umgehm: Tdaff - dFirm -dErstkommunion - sHeiratn ja sogar sKranksei und sSterm. Es kead hoid irgendwia dazua. Es ko sogar manchmoi sei, dass ma in an a Kiacha, bei da hl. Mess , an Hean Pfarra bei da Predi a boarisch red´n head. Wia da Boopst in Boarn dogwehn is, do hod a imma wida boarisch gredt - er koos no!